stanford-oval/wikipedia huggingface dataset:
Cosima Wagner
Festivaalijohtajana > Richard Wagnerin teosten esitykset Cosima Wagnerin kaudella Bayreuthissa

| Teos | Ohjaus | Ohjauksen esityskaudet |
| --- | --- | --- |
| Parsifal | Richard Wagner | 1882–1933 |
| Tristan ja Isolde | Cosima Wagner | 1886–1906 |
| Nürnbergin mestarilaulajat | August Harlacher | 1888–1899 |
| Tannhäuser | Cosima Wagner | 1891–1904 |
| Lohengrin | Cosima Wagner | 1894–1909 |
| Nibelungin sormus | Cosima Wagner | 1896–1931 |
| Lentävä hollantilainen | Siegfrid Wagner | 1901–1902 |
Kapellimestareina Cosiman aikana olivat muun muassa Hermann Levi, Felix Mottl, Hans Richter, Richard Strauss, Siegfried Wagner ja Karl Muck.[lähde? ]
Viimeiset vuodet

Cosima Wagner luopui terveydellisistä syistä juhlien johtajuudesta vuonna 1907 poikansa Siegfriedin hyväksi. Cosima Wagner toimi myös kääntäjänä saksasta ranskaan. Hän käänsi ja kirjoitti ranskankieliselle lehdelle Revue germanique. Käännöksistä tunnetuin on Friedrich Hebbelin kolminäytöksinen tragedia Maria Magdalena[lähde? ].
Cosima Wagner kuoli Bayreuthissa 92 vuoden ikäisenä. Hänet on haudattu Haus Wahfriedin puutarhaan miehensä viereen.
Tunnustukset

Kunniakansalainen ja kultainen kansalaismitali vuonna 1911
Berliinin yliopiston kunniatohtori.
Aiheesta muualla

Kuvia tai muita tiedostoja aiheesta Cosima Wagner Wikimedia Commonsissa
Richard Wagner Festivaali
Wagnerien sukupuu
Cosima Wagnerin syntymän muistotaulu.
Art Acord

Art Acord
Artemus Ward Acord (17. huhtikuuta 1890 Prattsville, Utah – 4. tammikuuta 1931 Chihuahua, Meksiko) oli yhdysvaltalainen mykkäelokuvissa esiintynyt näyttelijä ja rodeomestari. Acordille on omistettu tähti Hollywoodin Walk of Fameen.
Hän syntyi Prattsvillessä, Utahissa, mormoniperheeseen. Acord työskenteli nuorena miehenä lehmipaimenena. Myöhemmin hän pääsi näyttelemään lännenelokuvissa. Hän myös kirjoitti kohtauksia ja teki stuntteja.
Acordin ura keskeytyi, kun Yhdysvallat liittyi ensimmäinen maailmansotaan ja Acord joutui rintamalle. Sodan loputtua hän palasi elokuva-alalle, mutta myöhemmin hänen uransa hiipui rankan alkoholin käytön johdosta. Elämänsä aikana Acord ehti näytellä yhteensä yli 100 elokuvassa, mutta monet niistä ovat tuhoutuneet.
Art Acord kuoli Chihuahuassa, Meksikossa, 4. tammikuuta 1931. Kuoleman viralliseksi syyksi kerrottiin itsemurha. Jotkut Acordin ystävistä kuitenkin väittivät, että meksikolainen poliitikko murhasi hänet, koska tämä oli löytänyt Acordin pelehtimässä hänen vaimonsa kanssa.
Elokuvat, jotka ovat yhä saatavilla

The Arizona Kid (1928)
Fighters of the Saddle (1929)
The White Outlaw (1929)
Aiheesta muualla

Wikimedia Commonsissa on kuvia tai muita tiedostoja aiheesta .
Art Acord Internet Movie Databasessa. (englanniksi)
Art Buchwald

Art Buchwald Suomen-vierailullaan vuonna 1953.
Arthur ”Art” Buchwald (20. lokakuuta 1925 New York – 17. tammikuuta 2007 Washington, D.C.) oli yhdysvaltalainen humoristinen kirjailija ja kolumnisti, joka teki pitkän uran The Washington Postissa.[lähde? ] Hän oli 1948–1962 New York Herald Tribunen kirjeenvaihtaja Pariisissa. Hänen kolumninsa olivat alkuun kuvauksia Pariisin yö- ja huvielämästä ja tunnetuista henkilöistä, myöhemmin poliittisia satiireja ja kommentaareja. Hän sai vuonna 1982 arvostetun amerikkalaisen Pulitzerin journalistipalkinnon. Vuonna 1986 hänet valittiin jäseneksi Yhdysvaltain taide- ja kirjallisuusakatemiaan.
Buchwaldin kolumneja julkaistiin, sadoissa lehdissä ympäri maailman, suomeksi Suomen Kuvalehdessä,, ja hän vieraili Suomessa.
Teokset

Paris After Dark (1950)
Son of the Great Society (1961)
Washington Is Leaking (1976)
While Reagan Slept (1983)
Leaving Home (Putnam, 1994)
I’ll Always Have Paris (1995)
I Think I Don’t Remember (P1987)
Stella in Heaven: Almost a Novel (2000)
Beating Around the Bush (2005)
Too Soon to Say Goodbye (2006)
Aiheesta muualla

Buchwaldin haastattelu (Arkistoitu – Internet Archive) (englanniksi)
Asia Pacific Resources International Holdings

| Asia Pacific Resources International Holdings Limited (APRIL) |
| --- | --- |
Kotipaikka:  Singapore, toiminnot Indonesia ja Kiina
Toimiala:  puu- ja paperi
Kotisivu:  aprilasia.com
Infobox OKVirheellinen NIMI-arvo: 
Asia Pacific Resources International Holdings (APRIL) on puu- ja paperiyritys, joka toimii Indonesiassa ja Kiinassa.
As If It’s Your Last

| ”As If It’s Your Last” Blackpink |
| --- | --- | --- |

Singlen tiedot
 Julkaistu: 22. kesäkuuta 2017
 Tekijä(t): Teddy Park, Brother Su, Choice37, Future Bounce, Lydia Paek
 Tuottaja(t): Teddy Park
 Tyylilaji: synthpop, house reggae, moombahton
 Kesto: 03.33
 Levy-yhtiö: YG
Blackpinkin muut singlet
| ”Stay” 2016 | ”As If It’s Your Last” 2017 | ”Ddu-Du Ddu-Du” 2018 |
As If It’s Your Last (kor. 마지막처럼, Majimakcheoreom) eteläkorealaisen tyttöbändin Blackpinkin 22. kesäkuuta 2017 julkaisema single. Kappaleen kirjoitti Teddy Park, Brother Su, Choice37, Future Bounce, Lydia Paek ja tuotti Teddy Park. Single myi yli 2,5 miljoonaa kopiota Etelä-Koreassa.
Aiheesta muualla

As If It’s Your Last YouTubessa
Chris

| Chris |
| --- | --- |
Nimipäivä:   
– suomenkielinen:  –
– ruotsinkielinen:  –
– ortodoksinen:  –
Muunnelmia:  –
Vastineita eri kielissä:  –
Nimen alkuperä:  Christian (Kristian), Christine (Kristiina) tai Christofer (Kristofer)
Infobox OKNimi-testi OK: 
Chris on pääasiassa englanninkielisissä maissa yleinen etunimi, joka esiintyy sekä miehillä että naisilla. Nimi on lyhentymä nimistä Christian ja Christine, jotka johtuvat kristittyä tarkoittavasta sanasta, tai mahdollisesti myös nimestä Christofer. Näiden nimien suomalaisia vastineita ovat Kristian, Kristiina ja Kristofer.
Tunnettuja Chris-nimisiä > Naisia

Chris Evert, yhdysvaltalainen tennispelaaja
Chris Noel, yhdysvaltalainen näyttelijä ja radiopersoona
Chris O'Neil, australialainen tennispelaaja
Chris Witty, yhdysvaltalainen pikaluistelija ja ratapyöräilijä
Kuvitteellisia Chris-nimisiä

Chris Bradley, Marvel Comicsin sarjakuvissa esiintynyt mutantti
Chris Griffin, animaatiossa Family Guy
Chris Redfield, hahmo sarjassa Resident Evil
Chris Thorndyke, Sonic the Hedgehog -tuotesarjan hahmo
Aiheesta muualla

Kuvia tai muita tiedostoja aiheesta Chris Wikimedia Commonsissa
Avishag Semberg

| Mitalit | Mitalit | Mitalit |  |
| --- | --- | --- | --- |
|  Avishag Semberg vuonna 2020. |  Avishag Semberg vuonna 2020. |  Avishag Semberg vuonna 2020. |  |
Maa:   Israel
Naisten taekwondo
|  Olympialaiset  |  Olympialaiset  |  Olympialaiset  |  |
|  Pronssia | Tokio 2020 | 49 kg |  |
Avishag Semberg (tai Abishag Semberg, hepr. ‏אבישג סמברג‎, s. 16. syyskuuta 2001 Israel) on israelilainen taekwondon olympiamitalisti.
Semberg saavutti 46 kilogramman sarjassa junioreiden MM-pronssia 2016 ja EM-pronssia 2017. Buenos Airesin nuorten olympialaisissa 2018 hän sijoittui 49 kg:n painoluokassa viidenneksi. Hän saavutti alle 21-vuotiaiden EM-pronssia 49-kiloisissa 2019. Vuodelle 2021 siirretyissä Tokion olympialaisissa hän saavutti 49 kg:n sarjassa pronssia kukistettuaan pronssiottelussa turkkilaisen Rukiye Yildirimin pistein 27–22.
Arista Records

Logo
Arista Records on vuonna 1974 perustettu, Sony Music Entertainmentin omistuksessa oleva levy-yhtiö. Muun muassa artistit Avril Lavigne ja Gob ovat levyttäneet yhtiölle.
Historia

Clive Davis sai potkut CBS Recordsilta ja siirtyi Columbia Picturesin palvelukseen edistämään yhtiön äänitelevy- ja musiikkituotannon toimintoja. Loppuvuodesta 1974 Davisista tuli osaston johtaja, ja hän yhdisti Columbian levymerkit (Colpix Records, Colgems Records ja Bell Records) uudeksi kokonaisuudeksi nimelle Arista Records ja osti lopulta osuuden siitä Columbialta.
Nimen Arista levymerkki sai newyorkilaisen koulun honor societyn mukaan. Alkuvuodesta 1975, useimmat Bellin kirjoissa olevien artistien sopimukset purettiin, kuten Tony Orlando and Dawn and the Fifth Dimension, kun taas esimerkiksi Suzi Quatro ja Hot Chocolate siirrettiin levymerkille Big Tree. Joidenkin sopimukset siirrettiin Aristalle, esimerkiksi Bay City Rollers ja Melissa Manchester.
Välttääkseen konkurssin Columbia Pictures myi musiikkikustantamonsa Screen Gems-Columbia (Colgems) EMI:lle 1976 ja sitten Aristan saksalaiselle Ariola Recordsille 1979. Kun Ariola oli ostanut General Electricin RCA Recordsin, yhdistetty yhtiö sai vuonna 1986 nimeksi Bertelsmann Music Group, mutta Yhdysvalloissa kirjainyhdistelmä BMG tuli käyttöön vasta 1987.
Aristan menestys jatkui 1980-luvulla. Sen omistukseen siirtyivät Northwestside Records, Deconstruction Records, First Avenue Records ja Dedicated Records. Vuonna 1989 Arista perusti yhteisyrityksen Antonio "L.A." Reidin ja Babyfacen kanssa, ja syntyi LaFace Records. 1993, Arista perusti Bad Boy Records -nimisen yhteisyrityksen Sean "P. Diddy" Combsin kanssa. Sen jakelun piiriin kuului Heavenly Records, ja vuonna 1999 se hankki omistukseensa Face Recordsin.
Milli Vanilli -skandaali

Arista teki 1989 sopimuksen länsisaksalaisen duon Milli Vanilli (Rob Pilatus ja Fabrice Morvan) kanssa ja julkaisi sen esikoisalbumin, moninkertaisen platinalevyn Girl You Know It’s True, joka oli edellisenä vuonna julkaistu Euroopassa. Loistava menestys seurasi Yhdysvalloissa. Vuonna 1990 duo sai kaksi American Music Awardia ja Grammyn parhaana artistitulokkaana. Samana vuonna Milli Vanillin tuottaja ja manageri Frank Farian paljasti, ettei duo ollut esittänyt albumilla nuottiakaan.
Paljastus nostatti alalla myrskyn. Milli Vanillin Grammy peruttiin. Clive Davis luopui heti duosta ja poisti albumin luetteloistaan. Girl You Know It’s True oli menestynein albumi, jonka julkaisu keskeytettiin. Oikeuden päätöksellä levyn ostaja sai hyvitystä maksamastaan hinnasta.
Arista ilmoitti olleensa täysin tietämätön, etteivät Rob ja Fabrice olleet itse olleet äänittämässä levyä.
Maineen palautus

Loppuvuodesta 2000 BMG pudotti Davisin johtajantuolilta, ja tilalle nousi L. A. Reid. Reidin aikana merkille tuli uusia menestysalbumeja sellaisilta yhtyeiltä kuin Outkast, P!nk ja Usher mutta vakiintuneiden nimien, kuten Whitney Houston, TLC ja Toni Braxtonin kanssa menestystä ei tullut, vaikka nämä olivat olleet vuosien mittaan merkin menestyneimpiä artisteja. Reidin hulvattoman tuhlailun vuoksi yhtiö myös menetti rahaa. Kun BMG ja Sony Music Entertainment yhdistyivät, Reid irtisanottiin. BMG:llä itsenäisenä toiminut Arista toimi sen jälkeen uudestaan syntyneessä RCA Records Groupissa, jonka johdossa oli nyt Davis, joka sai Aristan jälleen hallintaansa. Elokuussa 2005 Aristan toiminnot sulautettiin yhteen J Recordsin kanssa. Arista-merkin käyttö jatkuu. Aristan uusintajulkaisut julkaisee Sony BMG:n Legacy Recordings. Sony BMG -yhteisyrityksen kautta Arista on jälleen yhdistetty Columbia Picturesiin, joka on kokonaan Sonyn omistuksessa. Aristan merkittävin levyttävä artisti on Whitney Houston.
Aiheesta muualla

Levy-yhtiön sivusto
Historia Googlen välimuistissa
Asumakartano

Asumakartano tarkoitti aiemmin aatelisen omistamaa veroista vapautettua säteritilaa ja erityisesti tilan asuinrakennusta. Säterin omistajalla oli velvollisuus ylläpitää asuinrakennusta säterivapauden menettämisen uhalla. Asuinrakennuksen tuli lisäksi olla omistajansa yhteiskunnallisen aseman ja arvon mukainen.
Aviva

Avivan logo
Aviva on brittiläinen monikansallinen vakuutusyhtiö, joka perustettiin kahden yhtiön fuusiossa vuonna 2000. Nykyisen nimensä yhtiö sai kaksi vuotta myöhemmin.
Avivan päämaja sijaitsee Lontoossa, Englannissa. Yhtiö on maailman kuudenneksi suurin vakuutusyhtiö, ja sillä on noin 43 miljoonaa asiakasta 21 eri maassa. Vuoden 2011 lopussa Aviva työllisti maailmanlaajuisesti yhteensä 40 800 ihmistä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Asia Pulp & Paper

Asia Pulp & Paper
Asia Pulp & Paper APP  on Indonesialainen sellu- ja paperiyritys. Yhtiö aloitti 1972 lipeän valmistuksella ja kasvanut globaaliksi toimijaksi, jolla on toimintaa kaikkialla Indonesiassa sekä Kiinassa. Sellun, paperin, pakkaustuotteiden ja pehmopaperin vuotuinen kapasiteetti on yhteensä yli 20 milj. tonnia.
Aiheesta muualla

Friends of the Earth Briefing on APP's record
REDD myths Maan ystävät 12/2008
The Kalimantan Border Oil Palm Mega-Project Maan ystävät April 2006
Arvi Kemppi

Arvi Kemppi (1931 Himakkala, Toksova, Neuvostoliitto – 2. lokakuuta 2008 Espoo) oli Inkerin kansallislaulaja ja inkeriläissyntyinen suomalainen laulutaiteilija. Kemppi levytti ennen kuolemaansa albumillisen inkeriläisiä kansanlauluja, joita hän oli esittänyt vuosien mittaan eri kulttuuritapahtumissa, mutta myös metroasemilla ja kauppakeskuksissa. Hän oli Suomessa usean kuoron jäsen ja kuului Neuvostoliitossa asuessaan lähes 30 vuotta Puna-armeijan kuoroon. Helsingissä hän toimi Suomen ainoan inkeriläisen Tuulistullaa-kansanperinneryhmän taiteellisena johtajana 2000-luvulla.
Syntyjään inkeriläinen Kemppi joutui 1942 lapsena perheensä kanssa karkotetuksi Siperiaan. Eläkkeelle jäätyään hän muutti 1990-luvulla Suomeen. Levyn tuottajat Roope Ahola ja Antero Priha löysivät Kempin sattumalta Helsingistä Hakaniemen torilta, jossa hän esitti lauluja nauhalta tulleen haitarimusiikin säestyksellä.
Arvi Kemppi esiintyi myös Parhaan dokumentin Jussin voittaneessa dokumenttielokuvassa Kansakunnan olohuone.
Diskografia

Inkerinsuomalaisia lauluja (Helmi Levyt,  2009)
Aiheesta muualla

Jäätynyt lapsuus, Suomen Kuvalehti heinäkuu 1999
Bakenrenef

Sakkarasta löytynyt steela, joka on ajoitettu Bakenrenefin hallintokaudelle.
Bakenrenef oli muinaisen Egyptin 24. dynastian hallitsija eli faarao noin 725–720 eaa. tai  720 eaa.– 715 eaa. Hänen valtaistuinnimensä oli Wahkare (Pysyvä on Ren sielu).
Bakenrenef oli edellisen faaraon Tefnakhtin poika. Diodoros Sisilialainen mainitsee Bakenrenefin olleen kyvykäs lainlaatija, joskaan Bakenrenefin hallinnosta ei ole juuri tietoa. Bakenrenef neuvotteli assyrialaisten kanssa toimista kušilaisia vastaan. Manethon mukaan nubialaisdynastian faarao Sabako vangitsi Bakenrenefin ja poltti hänet roviolla.
Dan Castellaneta

| Dan Castellaneta |
| --- | --- |
 Dan Castellaneta kesäkuussa 2004.
Henkilötiedot
Koko nimi:  Daniel Louis Castellaneta
Syntynyt: 29. lokakuuta 1957 (ikä 66) Chicago, Illinois, Yhdysvallat
Näyttelijä
Taiteilijanimet:  Dan Castellenetta
Aktiivisena:  1986–
Merkittävät roolit:  Homer Simpson (Simpsonit)
Palkinnot
 Primetime Emmy (1992, 1993, 2004, 2009)  Annie (1993, 2000)  Young Artist (2004) 
 Nimikirjoitus
Aiheesta muualla
IMDb 
Elonet
Daniel Louis ”Dan” Castellaneta (s. 29. lokakuuta 1957 Chicago, Illinois) on yhdysvaltalainen näyttelijä, Emmy-palkittu ääninäyttelijä ja koomikko, joka on ääninäytellyt muun muassa Simpsonien Homer Simpsonin hahmoa. Castellaneta on vieraillut Simpsoneissa kahdesti itseään esittäen ja käsikirjoittanut yhdessä vaimonsa Deb Lacustan kanssa muutaman jakson, joista 17. tuotantokauden jaksosta ”Intia-ilmiö” he saivat Writers Guild of America -palkintoehdokkuuden.
Elämäkerta

Castellaneta syntyi Louis ja Elsie (o.s. Lagorio) Castellanetan amerikanitalialaiseen perheeseen Chicagossa, Illinoisissa. Louis Castellaneta oli painotyöläinen, joka harrasti näyttelemistä vapaa-ajallaan. Dan Castellaneta kävi Oak Park High Schoolia ja River Forest High Schoolia ennen opintoja Northern Illinois Universityssä. High schoolissa Castellaneta pelasi baseballia. Valmistumisensa jälkeen hän liittyi paikalliseen komediaseurueeseen The Second Cityyn ja esiintyi samalla teattereissa sekä radiossa.
Koomikonuransa lisäksi Castellaneta teki ensi esiintymisensä televisiossa vuonna 1986 elokuvassa Ei mitään yhteistä, ja vuotta myöhemmin hän teki ensimmäisen ääniroolinsa The Tracey Ullman Show’ssa ja aloitti pian uransa merkittävämmän roolinsa Simpsoneissa Homer Simpsonina. Hänet on palkittu äänirooleistaan kolme kertaa Emmyllä. Castellaneta on lainannut ääntään lampun hengelle Disneyn Jafarin paluu -nimisessä animaatioelokuvassa sekä elokuvaan perustuvassa animaatiosarjassa Aladdin.
Näyttelijänä hän on esiintynyt muun muassa sarjoissa Pulmuset, Frendit, Alf, Hulluna sinuun, Kaikki rakastavat Raymondia, 70’s Show ja Entourage.
Simpsonit-sarjan rooleja

Castellaneta ääninäyttelee lukuisia hahmoja Simpsonit-televisiosarjassa. Vakituisia hahmoja ovat muun muassa seuraavat:
Homer Simpson
Abraham Simpson
Hassu-klovni
Barney Gumble
talonmies Willie
pormestari Quimby
Sideshow Mel
Hans Moleman
Gil Gunderson
”vinkuvaääninen teini” (ja muita samalla äänellä puhuvia hahmoja)
Kodos
Tikku (Itchy)
Pukin pikku apuri (myös Frank Welker on näytellyt hahmoa)
Lumipallo II
herra Pikkula (Mr. Teeny)
rikas teksasilainen
sinitukkainen lakimies
Arnie Pye
Louie (Läski-Tonyn kätyri)
vasikka-Frankie (Läski-Tonyn kätyri)
Bill (radiojuontaja)
Charlie (ydinvoimalan työntekijä)
Martin Prince Sr. (Martinin isä)
Lance Murdock (hurjapää-temppujen tekijä)
Leopold (ylitarkastaja Chalmersin apulainen)
Scott Christian (Kent Brockmanin vara-ankkuri)
Yeees-mies
parturi
Lisäksi Castellaneta on näytellyt sarjassa lukuisia yksittäisissä jaksoissa esiintyneitä hahmoja. Toisinaan hän on tuurannut vierailevia tähtiä, esimerkiksi näytellen Hassu-klovnin isää rabbi Krustofskya muutamassa jaksossa, kun Jackie Mason ei ollut käytettävissä.
Filmografia > Elokuvia

Ei mitään yhteistä (1986)
Say Anything... (1989)
The Thing that Ate Everybody (1989)
K-9 (1989)
Ruusujen sota (1989)
Don't Tell Mom the Babysitter's Dead (1991)
Super Mario Bros. (1993)
Jafarin paluu (1994) (ääni)
Päämies (1994)
Love Affair (1994)
Space Jam (1996) (ääni)
Joosef – unten kuningas (2000) (ääni)
Paluu Mikä-mikä-maahan (2002)
Kim Possible: Seikkailu ajassa (2003) (ääni)
Katti (2003) (ääni)
The Jimmy Timmy Power Hour (2004) (ääni)
Onnen potkuja (2006)
The Simpsons Movie (2007) (ääni)
Superhero Movie (2008)
Futurama: Moniniskainen monsteri (2008) (ääni)
Filmografia > Televisio

Simpsonit (1989–) (ääni)
Pilipalipilotit (1990) (ääni)
Dynamo Duck (199X) – Kertoja (ääni)
Fievel's American Tails (1991) (ääni)
Taz-Mania (1991) (ääni)
Varjoankka (1991) (ääni)
Paluu tulevaisuuteen (1991–1993) – Tohtori Emmett L. Brown (ääni)
Sonic the Hedgehog (1993) (ääni)
Jimi Matala (1994) – Jim (ääni)
Aladdin (1994–1995) – Lampun henki (ääni)
Frendit (1996)
Hey Arnold! (1996–2004) (ääni)
Cow & Chicken (1997) (ääni)
Olive, the Other Reindeer (1999) (ääni)
Buzz Lightyear of Star Command (2000) (ääni)
Futurama (ääni)
Saman katon alla – Evan
Disneyn Välitunti (2001) (ääni)
Mikin klubi (2001) (ääni)
70’s Show (2003)
Behind the Camera: The Unauthorized Story of Charlie's Angels (2004)
Batman (2004–2005) (ääni)
Tähtiportti (2004)
Sukuvika (2005) – Tohtori Stein
Entourage (2007) – Andrew Preston
Kampus Greek (2007) – Milton Hastings
Filmografia > Tietokonepelit

Toonstruck (1996) – Flux Wildly
Kingdom Hearts (2002) – Henki (ääni)
Kingdom Hearts II (2005) – Henki (ääni)
The Simpsons Game (2007) – Homer Simpson (ääni)
Aiheesta muualla

The Simpsons.com
Dan Castellaneta TV.comissa (Arkistoitu – Internet Archive) (englanniksi)
Dan Castellaneta Voice Chasersissa (Arkistoitu – Internet Archive) (englanniksi)
Aura Sense

| Aura Sense Enter Chaos |
| --- | --- | --- |

Studioalbumin tiedot
 Julkaistu: 5. tammikuuta 2004
 Tuottaja(t): Szymon Czech
 Tyylilaji: melodinen death metal
 Kesto: 48.09
 Levy-yhtiö: Metal Mind Records
Enter Chaosin muut julkaisut
| Dreamworker 2002 | Aura Sense 2004 |   |
Aura Sense on puolalaisen melodisen death metalin yhtyeen Enter Chaosin toinen studioalbumi, joka on julkaistu vuonna 2004.
Kappalelista

Fire in the Hole – 3.29
Sell Out – 4.09
Out of Fury – 4.01
No Name – 4.48
d.Evil Inside – 3.29
Baby the Handgun – 4.03
Aura Sense – 5.38
Crisis Connection – 4.15
Trouble Maker – 4.05
One Day Hero – 3.29
Hypocrisy – 3.00
Baby the Handgun – 3.43 (remix)
Kokoonpano

Martex – laulu
Zenek – kitara
Ozz – kitara
Seb-Off – kitara
B. Low – bassokitara
L. Rambo – rummut
Henri Sorvali – kosketinsoitin (kappaleessa Baby the Handgun)
Aiheesta muualla

Aura Sense Discogsissa. (englanniksi)
Albumi Aura Sense Encyclopaedia Metallum -sivustolla (englanniksi)
Autonkuljetusvaunu

Autonkuljetusvaunu.
Autonkuljetusvaunu tai autojenkuljetusvaunu on junanvaunu, jolla voi kuljettaa rautateitse autoja ja muita tieliikenteessä käytettäviä ajoneuvoja. Vaunut voivat olla yksinkertaisia lavettityyppisiä avovaunuja tai täysin katettuja ja lämmitettyjä umpivaunuja, joissa matkustajat voivat pysyä autoissaan matkan ajan.
Suomessa tavallinen autonkuljetusvaunu on autojunan vaunu, jossa kuljetetaan junamatkustajien autoja. Sellaiseen mahtuu kymmenkunta henkilöautoa kahteen kerrokseen. Näitä vaunuja Suomessa on käytössä maan halki kulkevissa yöjunissa. Autovaunumalleja ovat Gd ja Gfot. Gfot-autovaunun ylätasolla ei ole kattoa.  [lähde? ]
Nykyaikaiset autonkuljetusvaunut voivat olla muunneltavia niin, että ne voi muuttaa yksikerroksisesta kaksi- ja kolmikerroksisiksi välipohjia siirtämällä lastattavien autojen korkeudesta riippuen. Autonkuljetusvaunu voi olla myös yksittäisen auton tai pyörillä varustetun työkoneen kuljetustapa. Esimerkiksi marsalkka Mannerheimin sodanaikaiseen erikoisjunaan kuului hänen tieliikenteessä käyttämänsä auton kuljetusvaunu.
Autonkuljetusvaunut Suomessa

Suomessa Valtionrautatiet ja sitä ohjaava rautatiehallitus alkoivat panostaa autojenkuljetusvaunuihin 1960-luvun puolivälissä, kun Suomen autokanta kasvoi nopeasti tuontisäännöstelyn poistuttua ja elintason kohotessa. Tuolloin muun muassa 25 vanhaa kaksiakselista paikallisliikenteen vaunua muutettiin autonkuljetusvaunuiksi, joihin mahtui kuusi keskikokoista henkilöautoa kaksi rinnakkain. Siihen saakka valtaosa autoista oli kuljetettu tavallisissa tavaravaunuissa. VR huolehti tuolloin suuresta osasta uusien henkilöautojen kuljetuksista, joka nykyisin on siirtynyt maanteille ja autokuljetuksiin erikoistuneiden yritysten tehtäväksi. Vuonna 1969 tällaisia kaksiakselisia autonkuljetusvaunuja oli jo satakunta ja VR:n konepajalla Turussa päätettiin rakentaa toiset sata, osa niistä katettuina käytöstä poistettujen matkustajavaunujen alustoille tarkoituksena laajentaa nykyisen kaltaista autojunaliikennettä Etelä-Suomen ja Lapin välillä.
Autojunatoiminta oli Suomessa saanut alkunsa toukokuussa 1968, jolloin ensimmäiset henkilöautot lähtivät junamatkustajien ”matkatavarana” Pasilan konepajalla valmistetulla neliakselisella, pikajunaan kytketyllä kuljetusvaunulla Helsingistä Kemiin.
Vuonna 1987 Helsingistä Moskovaan kulkeneeseen neuvostoliittolaiseen Tolstoi-pikajunaan saatiin kaksi siellä valmistettua autojenkuljetusvaunua, joiden käyttäjiksi kaavailtiin suomalaisia liikemiehiä ja diplomaatteja.
Aiheesta muualla

Kuvia tai muita tiedostoja aiheesta Autonkuljetusvaunu Wikimedia Commonsissa